Srečko Katanec

**Srečko Katanec** (Ljubljana, 1963) bivši je jugoslovenski i slovenski fudbaler, a sadašnji fudbalski trener.

## Život
Katanec je rođen u Ljubljani od roditelja Hrvata iz Međimurja. Sa sedam godina počeo je igrati nogomet u NK Ljubljani. 1981. godine je prešao u klub Olimpija Ljubljana, i tu je ostao do 1985. kada je prešao u Dinamo Zagreb.

1984. godine na Europskom prvenstvu u Francuskoj prvi put je igrao za reprezentaciju tadašnje SFR Jugoslavije. Iste godine, zajedno sa reprezentacijom, na Olimpijskim igrama 1984. godine u Los Anđelesu osvojio je treće mjesto i dobio bronzanu medalju.

Sljedeće godine (1986) prešao je u Partizan, sa kojim je postao dio šampionskog tima nakon pobjede Partizana u jugoslovenskoj Prvoj ligi.

1988. godine prešao je u njemački klub VfB Stuttgart, gdje je odigrao jednu dobru sezonu zajedno sa Buchwaldom, F. Walterom i Klinsmannom. Klub se plasirao peti u Bundesligi i osvojio drugo mjesto u Kupu UEFA poslije finale koju je izgubio od Maradoninog Napolija. Utakmica u Napulju je pobjedio Napoli 2–1 a povratak u Stuttgartu je izjednačen 3–3.

1989. godine je potpisao ugovor sa italijanskim klubom Sampdoria i već tokom prve sezone odnio je titulu Europskog kup pobjednika. U momčadi Sampdorije igrao je do 1994., osvojio jedno Scudetto (1990/91.), jedan Kup Italije (1993/94.) te se pokazao kao jedan od glavnih uloga momčadi pod vodstvom Boškova. 1992. godine Sampdorija je došla do finale Kupa šampiona, ali je izgubila 1-0 od Barcelone s golom od Koemana. Uspješno je igrao u kvalifikacionim krugovima za Svjetsko prvenstvo u fudbalu 1990. godine, održanom u Italiji, i time postao treći Slovenac koji je igrao na prvenstvu u nacionalnom dresu. Nakon kraja ugovora sa Sampdorijom, ostao je slobodan i povukao se iz nogometa u 1995., u dobi od 31 godine. Sa reprezentacijom u svemu je odigrao 31 utakmicu i postigao pet golova.

Kao trener, Katanec je izborio kvalifikacije Slovenske reprezentacije za Euro 2000. Za svoje prvo sudjelovanje na velikom međunarodnom natjecanju, Slovenija je dostigla dobru brojku dobivši dva remija protiv Jugoslavije i Norveške i tijesno izgubila od Španjolske. Još pod vodstvom Kataneca, Slovenija se također kvalificirala za Svjetsko prvenstvo 2002., ali je izgubila sve tri utakmice u prvom kolu. Katanec je potom od 2002. do februara 2003. trenirao atenski Olympiakos, da bi 2006. postao novi izbornik Makedonije. Nakon dvije godine u Ujedinjenim Arapskim Emiratima, u januaru 2013. je preuzeo mjesto izbornika slovenske momčadi. U septembru 2018. je postao izbornik iračke nogometne reprezentacije sa trogodišnjim ugovorom za plaću od 1,2 milijuna dolara (oko milijun eura). Otpušten je od strane iračkog saveza u julu 2021. unatoč dobrim rezultatima. Postao je izbornik Uzbekistana u augustu 2021.

## Najveći uspesi
* GNK Dinamo 
** Kup maršala Tita (2.) : 1985/86.
* FK Partizan 
** Prvenstvo Jugoslavije (1.) : 1986/87.
** Prvenstvo Jugoslavije (2.) : 1987/88.
* VfB Stuttgart 
** Kup UEFA (2.) : finale 1988/89.
* U.C. Sampdoria 
** Prvenstvo Italije (1.) : 1990/91.
** Kup Italije (1.) : 1993/94.
** Superkup Italije (1.) : 1991.
** Kup pobednika kupova (1.) : 1989/90.
** Kup šampiona (2.) : finale 1991/92.

## Vanjske veze